উভকামী আত্মাভিমান পতাকা
১৯৯৮ সালে মাইকেল পেজ বৃহত্তর এলজিবিটি সমাজের পুরুষ-সমকামী আত্মাভিমান পতাকার অনুরূপ উভকামী সমাজের নিজস্ব প্রতীক হিসেবে উভকামী আত্মাভিমান পতাকার নকশা প্রস্তুত করেন। তার উদ্দেশ্য ছিল সামগ্রিক ক্ষেত্রে সমাজের মধ্যে এবং এলজিবিটি সমাজের মধ্যে উভকামীদের দৃশ্যমানতা বৃদ্ধি করা। ১৯৯৮ সালের ৫ ডিসেম্বর বাইক্যাফের প্রথম বার্ষিকীর পার্টিতে প্রথম উভকামী আত্মাভিমান পতাকাটি প্রকাশ করা হয়। এই পতাকার নকশা প্রস্তুতের ক্ষেত্রে পেজ বাইনেট ইউএসএ-তে তার কাজের দ্বারা অনুপ্রাণিত হয়েছিলেন।